JR จัดงาน 1st Trading day
JR จัดงาน 1st Trading day ณ หอประชุมศุกรีย์ แก้วเจริญ อาคาร B ชั้น 3 อาคารตลาดหลักทรัพย์แห่งประเทศไทย 
30 พ.ย. 2563

นายแมนพงศ์ เสนาณรงค์ รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย (SET) พร้อมด้วย นายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) หรือ FSS ร่วมแสดงความยินดีกับ คุณนนทิกร กาญจนะจิตรา ประธานกรรมการ คุณจรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR เนื่องในโอกาสที่หุ้น JR เข้าทำการซื้อขายในตลาดหลักทรัพย์แห่งประเทศไทย (SET) เป็นวันแรก ซึ่งได้รับการตอบรับจากนักลงทุนอย่างคึกคัก โดยเปิดตลาดที่ราคา 7.60  บาท/หุ้น เพิ่มขึ้น 38.18% จากราคาไอพีโอ 5.50 บาท/หุ้น งานดังกล่าวจัดขึ้น ณ หอประชุมศุกรีย์ แก้วเจริญ อาคาร B ชั้น 3 อาคารตลาดหลักทรัพย์แห่งประเทศไทย